
Április 20-24-e között Erasmus BIP tanulmányi mobilitáson vettem részt a szlovákiai Komárno városában, melynek a Selye János Egyetem adott otthont. A tanulmányi hét témája a Zöld ellátási láncok logisztikája és értékteremtésének kapcsolata volt. 
Vasárnap reggel indultunk dr. György Ottilia és dr. Nagy Szeréna tanárnők kíséretében. Késő délután foglaltuk el szállásunk a Sirály Kollégiumban. 
Hétfő reggel az egyetem aulájában volt a megnyitó, utána Professor emeritus címek átadása következett. Ezután szakmai előadásokon vettünk részt, a Magyar Tudományos Akadémia köztestülete témában, és a helyi polgármester beszélt három dologról, amely megváltoztathatja az életünket a következő években. Az ebédszünet után minden Erasmuson  résztvevő csapat egyetem bemutatóval készült, melyben bemutatásra kerültek az egyetemek, különös figyelemmel azok jó fenntarthatósági gyakorlatai. Ezután minden résztvevő egyetem hazai kostolóval készült, így betekintést nyerhettünk egyes régiók megszokott vagy közkedvelt ízeibe. 
Kedden szakmai előadásokkal indítottuk a napot, főképp markeing témában, és részt vettünk egy könyvbemutatón is. Ebéd után a komáromi hivatal épületébe voltunk hivatalosak, ahol a már előző napról ismert polgármester várt minket. A polgármester úr nagyon lelkesen tartotta fel figyelmünket, és mindamellett, hogy bemutatta a város alapvető tudnivalóit, felhívta figyelmünket a fenntarthatósági tevékenységeikre, melyeket ezután a beszélgetés után személyesen is megtekinthettünk a város határában. Működik a város lakói számára egy saját szelektív szeméttelep, mely segít megszabadulni azoktól a hulladékoktól, amelyeket nem tudnak elszállítani a kukásautók, mert például elektronikai cikkek, vagy elhasznált bútordarabok, így megelőzve az illegális szemétlerakást a város külső részein. Emellett elindítottak egy saját komposztálót, amelynek célja megszabadítani a városlakókat a zöldhulladékoktól, illetve majd az ebből származó tápanyagokhoz ingyen juthatnak hozzá a városlakók, így fenntarthatóbbá téve saját udvaraik. Este egy filmvetítésen vettünk részt, amely a dunaszerdahelyi fotballcsapatról szólt.
A szerdai napon az ESG modell részletes ismertetésével és gyakorlati szempontú prezentációjával indult a nap. Ezután kialakultak a csapatok a Selyés diákokkal együtt, akikkel a pénteki napra kellett elkészítenünk közösen egy prezentációt. Délután a fennterthetó termelés és logisztika jó gyakorlatát az ógyallai Heineken által felvásárolt Arany Fácán sörfőzdében tekithettük meg.
Csütörtök délelőtt a prezentációkon dolgoztunk a Selyés diákokkal együtt, utána pedig fenntartható társadalmi értékeketet mutattak be Komárno város példáján, ami egy részletes tanulmányi út volt. Ez után időt szakíottunk egy gyors városnézésre Bécsben is. Az napot egy játékesttel zártuk, amelyet az ott működő hallgatói önkormáyzat szervezett a kollégiumban.
Pénteken bemutattuk a héten összeállított prezentációinkat. Mi a Richter Gedeon fenntarthatóságáról készítettük el az ESG modellünket. Átvettük tanúsítványainkat és ajándékcsomagunk a szervező egyetem részéről, majd elidultunk haza fele.
Összességében ez a tanulmányi út rendkívül hasznos és élményekben gazdag tapasztalatot jelentett számomra. Lehetőséget adott arra, hogy új szakmai ismereteket szerezzek a fenntarthatóság, a logisztika és az ESG témakörében, valamint betekintést nyerjek más országok jó gyakorlataiba. Emellett fejleszthettem kommunikációs és csapatmunkára való készségeimet a nemzetközi együttműködés során. Nagy élményt jelentett új embereket megismerni, kapcsolatokat építeni, valamint egy másik ország kultúráját és mindennapjait megtapasztalni. A mobilitás motiváló, inspiráló és szakmailag is értékes élmény volt számomra.

